**СТАНОВИЩЕ**

**за осъществен контрол**

по чл. 232 от ЗОП

[x]  за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

[ ]  за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-100/27.05.2019 г. |
| ИН на регистрационната форма от ССИ: | 20190522-00129-004 |
| Възложител: | **ЕВН България Топлофикация-Пловдив ЕАД** |
| Вид на възложителя: | [ ]  публичен (чл. 5, ал. 2, т. 1-17 и ал. 3 ЗОП) [x]  секторен (чл. 5, ал. 4,т. 1-3 ЗОП)  |
| Вид на процедурата | [x]  Открита |
| Процедурата е „ускорена“: | [ ]  Да [x]  Не |
| Обект на поръчката: | [ ]  Строителство[x]  Доставки[ ]  Услуги[ ]  Услуги по Приложение № 2 |
| Предмет на поръчката: | „Доставка на топломери, водомери за топла вода и комуникационно оборудване за дистанционно отчитане по обособени позиции“ |
| Обособени позиции: | [x]  Да Брой: 4[ ]  Не |
| Професионална/и област/и, в която/които попада предметът на възлаганата поръчка (според възложителя): | 76. Интериорен и екстериорен дизайн и обзавеждане |
| Срок за изпълнение: | 24 месеца |
| Прогнозна стойност на поръчката в лв. без ДДС: | 490 000.00 лева |
| Финансиране: | [x]  Изцяло от националния бюджет[ ]  Изцяло или частично със средства от ЕС[ ]  Друго:  |
| Критерий за възлагане на поръчката: | [x]  Най-ниска цена[ ]  Ниво на разходите[ ]  Оптимално съотношение качество/цена |
| *Коментари и други бележки:* |

**РАЗДЕЛ ІІ**

**Проверени документи**

|  |
| --- |
| Проверката обхваща следните документи:1. Проекта на решение за откриване на процедурата;
2. Проекта на обявление, с което се оповестява откриването на процедурата;
3. Проекта на техническа спецификация;
 |
| Всички документи, подлежащи на контрол, са получени в АОП | [x]  Да [ ]  Не  |
| Всички документи, подлежащи на контрол, са изпратени по предвидения ред  | [x]  Да [ ]  Не |
| Проверката на проектите на техническата спецификация и методиката за оценка *(когато е приложимо)* е извършена от външен/ни експерт/и по чл. 232а ЗОП | [ ]  Да [x]  Не |
| *Коментари и други бележки:*В списъка по чл. 232а, ал. 2 ЗОП няма включени външни експерти в областта, определена от възложителя като съответстваща на предмета на поръчката – 76. Интериорен и екстериорен дизайн и обзавеждане. Поради изложеното и на основание чл. 18, т. 4 от Наредбата за външните експерти при предварителен контрол на обществени поръчки, проверката на проекта на техническата спецификация е извършена от експерти на АОП и обхваща съответствието на документите с изискванията на ЗОП. |

**РАЗДЕЛ ІІІ**

**Резултати от проверката на АОП**

**ІІІ.1) Проект на решение за откриване на процедурата**

|  |
| --- |
| *Констатации и препоръки:*В поле I.1) при посочване на пощенския адрес е записано: „Държава: VU”. Препоръчваме корекция. |

**ІІІ.2) Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*В поле І.3) е повторен адресът на профила на купувача, попълнен в поле I.1). Препоръчваме при откриване на процедурата в поле I.3) да се посочи адрес, който директно препраща към обособената електронна преписка в профила на купувача, съдържаща документите на конкретната поръчка (вж. чл. 32, ал. 2 ЗОП). |

|  |
| --- |
| **Обхват на поръчката** |
| *Констатации и препоръки:*В поле ІІ.2.4) за всички обособени позиции е повторен дословно предметът на поръчката без да са предоставени данни за количеството на възлаганите доставки. Посочването на количествени данни, макар и прогнозни или приблизителни, е необходимо, за да могат заинтересованите лица да преценят дали поръчката е по възможностите им (вж. Приложение № 5, част Б, А, т. 6а ЗОП). Препоръчваме възложителят да уточни количествените параметри на договора, а в случай на затруднение да обмисли други възможности за осигуряване на доставката съгласно ЗОП (напр. рамково споразумение, опции или др.). |

**ІІІ.3) Проект на техническа спецификация**

|  |
| --- |
| *Констатации и препоръки:* 1. В техническата спецификация са използвани означения на различни видове стандарти, типове и др. (напр. EN 13757-2, EN 61000, M-Bus система и др.), към които не е добавено „или еквивалентно/и“ (вж. чл. 48, ал. 2 и чл. 49, ал. 2 ЗОП). Препоръчваме допълване.2. В т. 8 на техническата спецификация се изисква участниците да представят към предложенията си сертификат от производителя за внедрена система за управление на качеството по EN ISO 9001. Възможността за изискване на системи за управление на качеството е относима към участниците в процедурата (чл. 63, ал. 1, т. 10 ЗОП). Доколкото производителят на доставяните стоки е лице, което не участва пряко в процедурата, не трябва да се изследват и доказват негови производствени практики. Качеството на произвеждания от него продукт, което безспорно е от значение за изпълнението на възлагания договор, може да се удостовери по реда на чл. 51 и 52 ЗОП. Препоръчваме отпадане на изискването за сертификат EN ISO 9001 от производител. |

**РАЗДЕЛ IV**

**Допълнителна информация**

|  |
| --- |
| Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя. |

 **ИЗПЪЛНИТЕЛЕН ДИРЕКТОР: Подпис (не се чете)**

**Доц. д-р МИГЛЕНА ПАВЛОВА**

**Вярно с оригинала,**

**подписан на хартия**